Exo (συγκρότημα)

Οι **Exo** (κορεάτικα: 엑소 : δίνεται ως EXO) είναι ένα Κινέζικο-Νότιο Κορεάτικο νεανικό συγκρότημα με βάση τη Σεούλ. Σχηματισμένο από την SM Entertainment από το 2011, το συγκρότημα έκανε ντεμπούτο το 2012 και αρχικά αποτελούνταν από δώδεκα μέλη χωρισμένα σε δύο υποσυγκροτήματα, τους EXO-K (Suho, Baekhyun, Chanyeol, D.O., Kai και Sehun) και τους EXO-M (Xiumin, Luhan, Kris, Lay, Chen, και Tao) εκτελώντας μουσική στα Κορεάτικα και στα Κινέζικα αντίστοιχα. Έχουν ονομαστεί ως "Οι Βασιλιάδες της K-pop" και "Το Μεγαλύτερο Γκρουπ στον Κόσμο". Οι EXO ανέβηκαν στην κορυφή με την κυκλοφορία του καλύτερου σε πωλήσεις πρώτου άλμπουμ τους, "XOXO" (2013), το οποίο περιείχε τη μεγαλύτερη τους επιτυχία "Growl". Το άλμπουμ XOXO γνώρισε τεράστια εμπορική επιτυχία, κερδίζοντας το βραβείο Daesang (το σπουδαιότερο) στα 28α Golden Disk Awards και το βραβείο του άλμπουμ τις χρονιάς στα 15α Mnet Asian Music Awards. Τελικά πούλησε πάνω από ένα εκατομμύριο αντίγραφα, κάνοντας τους EXO τους ταχύτερους σε πωλήσεις Kορεάτες καλλιτέχνες των τελευταίων δώδεκα ετών. Το single τους "Overdose" (2014) διακρίθηκε ως η υψηλότερη, σε κατάταξη, κορεάτικη δράση στο Billboard 200. Το Μάιο του 2014, ο Kris κατέθεσε αγωγή εναντίον της SM Entertainment προκειμένου να αφαιρεθεί από το συγκρότημα. Τον Οκτώβριο του 2014 ο Luhan ακολούθησε το ίδιο. 
Τον Απρίλιο του 2015 ανακοινώθηκε πως υπήρχε δυσφορία από την πλευρά του Tao, ο οποίος αποχώρησε από το συγκρότημα λίγο καιρό αργότερα.

Η SM Entertainment και οι Kris και Luhan κατέληξαν σε συμβιβασμό τον Ιούλιο του 2016, σύμφωνα με τον οποίο τα 2 μέλη δεν μπορούν να κάνουν promotion στη Νότια Κορέα και Ιαπωνία αλλά μπορούν να επιδιώξουν μουσική καριέρα στον υπόλοιπο κόσμο με τον όρο πως το 20% του κέρδους ως το 2022 θα πάει στην SM καθώς τα συμβόλαια τους ακόμα είναι σε ισχύ.

## Ιστορία

### 2011: Σχηματισμός
Το Μάιο του 2011, σε ένα επιχειρηματικό σεμινάριο σχετικά με τη δημοτικότητα που έχει πάρει η Νότιο-Κορεάτικη κουλτούρα τα τελευταία χρόνια, που πραγματοποιήθηκε στο Πανεπιστήμιο του Στάνφορντ (Ιδιωτικό Ερευνητικό Πανεπιστήμιο, ένα από τα πιο έγκυρα ιδρύματα του κόσμου), ο Lee Soo-man μίλησε για μία στρατηγική δημιουργίας ενός νέου ανδρικού-νεανικού συγκροτήματος, το οποίο θα χωριζόταν σε δυο υποσυγκροτήματα, προωθώντας την ίδια μουσική ταυτόχρονα στη Νότια Κορέα και στην Κίνα, εκτελώντας τραγούδια και στην κορεάτικη και στην κινεζική γλώσσα.
Μετά από πολλές αλλαγές, το Δεκέμβριο του 2011, το γκρουπ οριστικοποίησε το όνομα του ως EXO, παρμένο από τη λέξη "exoplanet" που σημαίνει εξωηλιακός πλανήτης και, φυσικά, αναφέρεται σε οποιονδήποτε πλανήτη βρίσκεται έξω από το Ηλιακό Σύστημα.
Τα δύο υποσυγκροτήματα που δημιουργήθηκαν ονομάστηκαν EXO-K ('K' για το Κορεάτικο) για τη Νότια Κορέα και EXO-M ('M' για Mandarin - βόρεια και νοτιοδυτική κινέζικη διάλεκτος) για την Κίνα.Έκαναν ντεμπούτο στην πρώτη τους τηλεοπτική εμφάνιση στο SBS Gayo Daejun (ετήσιο μουσικό πρόγραμμα για το τέλος του χρόνου), στις 29 Δεκεμβρίου του 2011 ως μη ολοκληρωμένο ακόμη συγκρότημα. 

### 2012: Ντεμπούτο και Mama
thumb|Οι EΧΟ-M στα KCON 2012 στο Ιρβάιν της Καλιφόρνιας.
Το πρώτο single των EXO-K και των EXO-M κυκλοφόρησε στις 30 Ιανουαρίου του 2012, στη Νότια Κορέα και στη Κίνα (Χονγκ-Κονγκ και Μακάο) υπό τον τίτλο "What Is Love". Το single έφτασε στο νούμερο 88 του Gaon Single Chart (κατάταξη καλύτερων τραγουδιών σε πωλήσεις) της Νότια Κορέας. Στις 9 Μαρτίου, το γκρουπ κυκλοφόρησε το δεύτερο single του με τον τίτλο "History", το οποίο έφτασε στο νούμερο 68 του Gaon Single Chart και στο νούμερο 6 του Sina Music Chart της Κίνας.

Η πρώτη συναυλία για το συγκρότημα πραγματοποιήθηκε στο Ολυμπιακό στάδιο της Σεούλ στις 31 Μαρτίου. Περίπου 3.000 fans επιλέχτηκαν να παραβρεθούν από τους 8.000 αιτούντες. Η δεύτερη συναυλία πραγματοποιήθηκε την 1 Απριλίου, στη μεγάλη αίθουσα του Πανεπιστημίου Διεθνών Επιχειρήσεων και Οικονομικών του Πεκίνου (κορυφαίο κινεζικό πανεπιστήμιο στη διαχείριση οικονομικών και διεθνών επιχειρήσεων).

Το συγκρότημα κυκλοφόρησε το επόμενο single του με τον τίτλο "Mama" στις 8 Απριλίου, και ακολούθησε ένα μίνι άλμπουμ με τον ίδιο τίτλο στις 9 Απριλίου. Στις 8 Απριλίου, οι EXO-K εμφανίστηκαν σε ένα Νότιο Κορεάτικο μουσικό πρόγραμμα, το The Music Trend, ενώ οι EXO-M εμφανίστηκαν επίσης στα Top Chinese Music Awards της Κίνας, την ίδια μέρα. Το άλμπουμ των EXO-K έφτασε πρώτο στο Gaon Album Chart της Νότιας Κορέας και όγδοο στο Billboard World Albums Chart. Το άλμπουμ των EXO-M έφτασε δεύτερο στο Sina Album Chart της Κίνας, πέμπτο στο Gaon Album Chart και δωδέκατο στο Billboard World Albums Chart. Το μουσικό βίντεο "Mama" των EXO-M έφτασε πρώτο στις κινέζικες ιστοσελίδες δικτύωσης, ενώ η κορεάτικη εκδοχή έφτασε έβδομη στην παγκόσμια κατάταξη του Youtube ημερήσιων προβολών. Στα τέλη του Απριλίου του 2012, οι EXO-M εμφανίστηκαν ως φιλοξενούμενοι καλλιτέχνες στην περιοδεία "Super Show 4" των Super Junior στην Τζακάρτα της Ινδονησίας.

Το Νοέμβριο του 2012, οι EXO κέρδισαν το βραβείο του Καλύτερου Νέου Ασιατικού Καλλιτεχνικού Συγκροτήματος στα 2012 Mnet Asian Music Awards. Οι EXO-K έλαβαν τρεις υποψηφιότητες για τα 27α Golden Disk Awards, κερδίζοντας το βραβείο του Πρωτοεμφανιζόμενου.Το 2013, οι EXO-M έλαβαν το βραβείο του Πιο Διάσημου Συγκροτήματος στα Top Chinese Music Awards.


### 2013: XOXO, η εμπορική επιτυχία και Miracles in December
left|thumb|300x300px|Οι EXO με την πρόεδρο της Νότιας Κορέας, την Παρκ Γκέουν-χε, στην Κίνα, στις 28 Ιουλίου του 2013.
To άλμπουμ XOXO κυκλοφόρησε τον Ιούνιο του 2013 σε δύο διαφορετικές εκδοχές, μία στην κορεάτικη γλώσσα με τον τίτλο "Kiss" και μία στην κινέζικη με τον τίτλο "Hug". Σε αντίθεση με την περίοδο προώθησης του Mama, που οι EXO-K και οι EXO-M προωθούνταν ξεχωριστά, το XOXO προωθήθηκε από κοινού, κυρίως στη Νότια Κορέα. Τα υποσυγκροτήματα συνεργάστηκαν για το κύριο τραγούδι του άλμπουμ, το "Wolf", μα το υπόλοιπο άλμπουμ ηχογραφήθηκε ξεχωριστά. Οι δύο εκδοχές του άλμπουμ συλλογικά κορυφώθηκαν στο νούμερο ένα του Billboard World Album Chart μία εβδομάδα μετά την κυκλοφορία τους. Το κύριο single, "Wolf", βγήκε πρώτο σε τρία διαφορετικά νότιο-κορεάτικα μουσικά προγράμματα, κερδίζοντας τον τίτλο "triple win"(: τριπλή νίκη). Επίσης κέρδισε ένα βραβείο στο Show Champion του MBC Music (εβδομαδιαίο, νότιο-κορεάτικο, μουσικό, τηλεοπτικό πρόγραμμα).

Στις 5 Αυγούστου του 2013, υπήρξε μία επανακυκλοφόρηση του XOXO, με τον τίτλο "Growl" και τρία επιπλέον κομμάτια. Το κύριο τραγούδι της επανέκδοσης, το "Growl", κυκλοφόρησε την 1 Αυγούστου του 2013. Το "Growl" συγκέντρωσε 10.554 πόντους στα The Music Trend charts, επιτυγχάνοντας ένα νέο αριθμό ρεκόρ για το σόου. Το "Growl" έγινε πρώτο και στα τέσσερα από τα μεγαλύτερα κορεάτικα μουσικά προγράμματα, κερδίζοντας συνολικά δέκα βραβεία μέσα σε τρεις διαδοχικές εβδομάδες. Το single έφτασε τρίτο στο Korea K-Pop Hot 100 του Billboard και δεύτερο στο Singles chart του Gaon. Μέχρι τον Οκτώβριο του 2013, όλες οι εκδόσεις του XOXO είχαν συνολικά πουλήσει πάνω από 910.000 αντίγραφα, σπάζοντας το ρεκόρ και κάνοντας τους EXO τους ταχύτερους σε πωλήσεις K-pop καλλιτέχνες των τελευταίων δώδεκα ετών. Το XOXO χαρακτηρίστηκε ως Άλμπουμ της Χρονιάς στα 2013 Mnet Asian Music Awards, κάνοντας τους EXO το νεανικότερο συγκρότημα που έχει κερδίσει ποτέ αυτό το βραβείο. Το XOXO είναι το καλύτερο σε πωλήσεις άλμπουμ της Νότιας Κορέας για το 2013.

Το δεύτερο μίνι-άλμπουμ των EXO με των τίτλο "Miracles in December" κυκλοφόρησε και επίσημα στις 9 Δεκεμβρίου του 2013 ως ένα σπέσιαλ χειμερινό άλμπουμ δια μέσου νότιο-κορεάτικων διαφημιστικών καταστημάτων και ηλεκτρονικών καταστημάτων μουσικής. Οι EXO ξεκίνησαν την προώθηση του άλμπουμ μέσω του ριάλιτι σόου τους "EXO's Showtime", το οποίο έκανε πρεμιέρα στις 28 Νοεμβρίου του 2013 στο καλωδιακό κανάλι MBC Every 1. Ο Baekhyun, ο Chen και ο D.O. παρουσίασαν για πρώτη φόρα το single "Miracles in December", στο M! Countdown (μουσικό-τηλεοπτικό πρόγραμμα) στις 5 Δεκεμβρίου.

Οι EXO έκλεισαν το 2013 με έξι άλμπουμ στο "Yearly Top 10 Best-Selling Albums" του Gaon, στο οποίο συμπεριλαμβάνονταν όλα τα άλμπουμ που κυκλοφόρησαν μέσα στο 2013, στις κορεάτικες και κινεζικές εκδοχές τους.

### 2014: Overdose
Το τρίτο μίνι-άλμπουμ των EXO, κυκλοφόρησε στις 7 Μαΐου του 2014 υπό τον τίτλο "Overdose". Αρχικά, ήταν προγραμματισμένο να κυκλοφορήσει στις 21 Απριλίου, μα υπήρξε καθυστέρηση λόγω του ατυχήματος του Sewol Ferry (ναυάγιο που πραγματοποιήθηκε το πρωί της 16ης Απριλίου, στη Νότια Κορέα, με 476 επιβάτες-οι περισσότεροι εκ των οποίων, μαθητές δευτεροβάθμιας εκπαίδευσης-και 304 νεκρούς-μεγάλη τραγωδία). Το "Overdose" προωθήθηκε παρόμοια με το "Mama", με τους EXO-K να προωθούνται στη Νότια Κορέα και τους EXO-M να προωθούνται στην Κίνα. Έφθασε τις πάνω από 660.000 προ-παραγγελίες, κάνοντάς το το πιο προ-παραγγελμένο μίνι-άλμπουμ στην ιστορία. Η κορεάτικη εκδοχή έφτασε 2η στο World Albums Chart του Billboard και 129η στο Billboard 200, κάνοντας τους EXO το υψηλότερο σε κατάταξη κορεάτικο αντρικό συγκρότημα στο Billboard 200. Το "Overdose" ήταν το καλύτερο σε πωλήσεις άλμπουμ στη Νότια Κορέα για το 2014, και ήταν το πρώτο μίνι-άλμπουμ που κατάφερε ποτέ να φτάσει στην κορυφή των ετήσιων κατατάξεων. Μέχρι το τέλος του έτους, οι EXO ήταν οι καλύτεροι σε πωλήσεις K-pop καλλιτέχνες της χρονιάς, για την Ιαπωνία.

Οι EXO πραγματοποίησαν την πρώτη τους σόλο συναυλία "EXO From. EXOPLANET #1 - THE LOST PLANET" ξεκινώντας από τις 24 Μαΐου του 2014 στο Ολυμπιακό Γυμναστήριο της Σεούλ. Τα εισιτήρια εξαντλήθηκαν μέσα σε 1,47 δευτερόλεπτο, από αγοράς μέσω διαδικτύου.

### 2015: Exodus
Η δεύτερη σόλο συναυλία των EXO ανακοινώθηκε τον Ιανουάριο του 2015, με τον τίτλο "EXO From. EXOPLANET #2 - The EXO'luXion". Πέντε συναυλίες πραγματοποιήθηκαν στο Ολυμπιακό στάδιο της Σεούλ, με την αρχική στις 7 Μαρτίου. Για τις συναυλίες αυτές, πάνω από 1,2 εκατομμύριο fans προσπάθησαν να αγοράσουν εισιτήρια μέσω διαδικτύου.

Το δεύτερο ολοκληρωμένο άλμπουμ των EXO, το "Exodus", κυκλοφόρησε στις 30 Μαρτίου του 2015, και στην κορεάτικη και στην κινεζική εκδοχή. Οι εγχώριες (εντός των δύο χωρών) προ-πωλήσεις του άλμπουμ ξεπέρασαν τις 500.000 μέσα σε ένα εικοσιτετράωρο, δημιουργώντας νέο ρεκόρ.Το συγκρότημα κυκλοφόρησε μία προ-κυκλοφορία του κύριου τραγουδιού του άλμπουμ τους, του "Call Me Baby", στις 27 Μαρτίου, εξαιτίας διάρρευσης μερικών κομματιών του. Στις 29 Μαρτίου, κυκλοφόρησαν το κομμάτι τους "First Love", ένα ξεχωριστό δώρο για τις EXO-L, το οποίο ήταν διαθέσιμο μόνο για 10 ώρες. Στις 31 Μαρτίου, οι EXO κυκλοφόρησαν το μουσικό βίντεο του "Call Me Baby". Η κορεάτικη εκδοχή προβλήθηκε πάνω από 4.000.000 φορές και η κινέζικη πάνω από 2.000.000 μέσα σε λιγότερο από 24 ώρες. 

Το "Call Me Baby" αποδείχθηκε πολύ πετυχημένο, κερδίζοντας δεκαοκτώ φορές σε διάφορα μουσικά προγράμματα, κάνοντάς το το δεύτερο τραγούδι με τα περισσότερα βραβεία που υπήρξε ποτέ. Η κορεάτικη εκδοχή του "Exodus", επίσης έσπασε τα ταμεία, αφού έμεινε στο "Album Chart" για τέσσερις συνεχόμενες εβδομάδες. 

Οι EXO πρωταγωνίστησαν στη δικιά τους μίνι ιντερνετική σειρά, ονόματι "EXO Next Door", υποστηριζόμενη από την LINE (εταιρία για app επικοινωνίας) και με συμπαραγωγό την S.M. Entertainment. Το πρώτο επεισόδιο ξεκίνησε στις 9 Απριλίου. Η σειρά αποτελούταν από 16 επεισόδια. Ο Baekhyun τραγουδάει το τραγούδι της σειράς, το "Beautiful", το οποίο κυκλοφόρησε στις 22 Απριλίου.

Στις 3 Ιουνίου, υπήρξε επανακυκλοφόρηση του άλμπουμ "Exodus", με τον τίτλο "Love Me Right", που συνοδευόταν και από ένα μουσικό βίντεο με το ίδιο όνομα. Η επανακυκλοφόρηση του άλμπουμ περιείχε τα αρχικά τραγούδια του "Exodus", με 4 επιπλέον καινούργια κομμάτια.

**2016: Ex'Act**

Το Ex'Act είναι το τρίτο άλμπουμ των Exo. Εκδόθηκε από την S.M. Entairtainment σε κορεατική και κινεζική εκδοχή στις 9 Ιουνίου 2016. Το άλμπουμ επανεκδόθηκε υπό τον τίτλο **Lotto** στις 18 Αυγούστου 2016. Το **Ex'Act** είναι το τρίτο διαδοχικό άλμπουμ των Exo που έχει πουλήσει πάνω από 1 εκατομμύριο αντίτυπα και το τέταρτο άλμπουμ που έχει κερδίσει το Mnet Asian Music Award για το άλμπουμ της χρονιάς.

**2017: The War**

Το **The War** είναι το τέταρτο άλμπουμ από τους Exo. Κυκλοφόρησε στις 18 Ιουλίου 2017 από την S.M. Entairentaiment κάτω από τη διανομή της Genie Music. Το άλμπουμ περιλαμβάνει συνολικά 9 κομμάτια, συμπεριλαμβανομένου κυρίως κομματιού "Ko Ko Bop". Το **The War** έλαβε τον μεγαλύτερο αριθμό προπαραγγελιών για άλμπουμ της K-pop, με περισσότερα από 800.000 φυσικά αντίγραφα. 24 ημέρες μετά την έκδοση του, έγινε το τέταρτο διαδοχικό άλμπουμ των EXO που έχει πουλήσει πάνω από ένα εκατομμύριο αντίτυπα. Το άλμπουμ επανεκδόθηκε με τον τίτλο **The War: The Power of Music** στις 5 Σεπτεμβρίου 2017.

## Μέλη
* Xiumin (Kim Minseok)
* Lu Han (πρώην μέλος)
* Kris (Wu Yi Fan) (πρώην μέλος)
* Suho (Kim Jun-myeon)
* Lay (Zhang Yixing)
* Baekhyun (Byun Baekhyun) 
* Chen (Kim Jong-dae)
* Chanyeol (Park Chanyeol) 
* D.Ο (Do Kyungsoo) 
* Kai (Kim Jong-in)
* Tao (Huang Zitao) (πρώην μέλος)
* Sehun (Oh Sehun)



## Albums
* MAMA (EP) (2012)
* XOXO (2013)
* Growl Repackaged Edition (2013)
* Miracles in December (EP) (2013)
* Overdose (EP) (2014)
* Exodus (2015)
* Love Me Right Repackaged Album (2015)
* Sing for You (EP) (2015)
* Ex'Act (2016)
* Lotto Repackaged Album (2016)
* For Life (EP) (2016)
* The War (2017)
* The War: The Power of Music Repackaged Album (2017)
* Universe (EP) (2017)
* Countdown (2018)
*Don't Mess Up My Tempo (2018)
*Love Shot Repackaged Album (2018)

## Η αγωγή του Kris και του Luhan προς την S.M. Entertainment και ο Tao
Στις 15 Μαΐου του 2014, η S.M. Entertainment επιβεβαίωσε ότι ο αρχηγός των EXO-M, ο Kris, είχε συμπληρώσει αγωγή εναντίον της ώστε να λήξει το συμβόλαιό του, με τη δικαιολογία ότι αντιμετωπιζόταν ως αντικείμενο, ότι η εταιρία δεν έδινε σημασία στις επιλογές του για τη σταδιοδρομία του και ότι παραβίαζε τα βασικά δικαιώματα του ανθρώπου. Οι fans ανέφεραν επίσης ότι η S.M. κανονίζει όλο το πρόγραμμα των EXO, χωρίς να ενδιαφέρεται για τη δική τους γνώμη ή για την υγεία τους. Έχει υποψιαστεί ότι υπήρξε διαφωνία μεταξύ τους λόγω κάποιων συμπεριφορών του. Έπειτα από αυτό, το συγκρότημα έμεινε με 11 μέλη.Στις 10 Οκτωβρίου του 2014, ο Luhan (μέλος των EXO-M), συμπλήρωσε, επίσης, αγωγή εναντίων της S.M. προκειμένου να λήξει το συμβόλαιό του, εξαιτίας προβλημάτων υγείας και διαφορετικής αντιμετώπισης, από την S.M., μεταξύ αυτού και των κορεάτικων μελών του συγκροτήματος, τα οποία λάμβαναν κάποια προνόμια ενώ αυτός όχι. Μετά από αυτό, οι EXO συνέχισαν με 10 μέλη.Στις 5 Φεβρουαρίου του 2015, η S.M. Entertainment συμπλήρωσε επίσης μήνυση εναντίον του Kris και του Luhan, επειδή συνέχισαν «παράνομα» την καριέρα τους στην Κίνα. Η μήνυση έγινε προκειμένου να σταματήσουν τη δράση και τη διαφήμισή τους υπό το εμπορικό σήμα της S.M.

Στις 22 Απριλίου του 2015, ο πατέρας του Tao, ανέβασε ένα γράμμα στο Weibo (μίνι-blogging ιστοσελίδα, μία από τις διασημότερες ιστοσελίδες της Κίνας), εκφράζοντας την επιθυμία του ο υιός του να αποχωρήσει από το συγκρότημα και να επιστρέψει πίσω στην Κίνα, λόγω της έλλειψης υποστήριξης που έπαιρνε σχετικά με την ατομική του σταδιοδρομία από την S.M., και λόγω πολλαπλών τραυματισμών, μεταξύ αυτών και μία σοβαρή ρήξη συνδέσμου του αστραγάλου του, η οποία δεν είχε αντιμετωπισθεί κατάλληλα από την εταιρία.

Από τότε οι EXO προωθούνται ως 9 μέλη.

## Περιοδείες

## Άλλες ενέργειες

### Διαφημίσεις
Τον Φεβρουάριο του 2013, οι EXO ξεκίνησαν να προωθούν μία νοτιο-κορεάτικη μάρκα ειδών ένδυσης, την "Kolon Sport". Το συγκρότημα γύρισε ένα διαφημιστικό για ένα νέο ζευγάρι παπουτσιών, ονομαζόμενο από αυτούς ως "MOVE-XO".Έχουν επίσης λανσάρει μία σειρά ρούχων ένδυσης με τον τίτλο "Boy Who Cried Wolf"(BWCW), σε συνεταιρισμό με ποικίλες κορεάτικες μάρκες. Το κατάστημα συνεργασίας βρίσκετε στο Sinsa-dong του Gangnam-gu στη Σεούλ της Νότιας Κορέας.
Οι EXO έχουν επίσης συμφωνία 2 ετών με μία μάρκα καλλυντικών, τη Nature Republic. 


### Φιλανθρωπίες
Τα μέλη των EXO-K έγιναν πρεσβευτές καλής θελήσεως της Red Cross Youth (φιλανθρωπική οργάνωση) της Νότιας Κορέας, το Δεκέμβριο του 2012.Τα μέλη των EXO και η Bae Doona (νότιο-κορεάτισσα ηθοποιός και φωτογράφος) είχαν διοριστεί ως επίσημοι χορηγοί του Fashion-KODE 2014 (ετήσια επίδειξη μόδας) το οποίο φιλοξενήθηκε από το Υπουργείο πολιτισμού, αθλητισμού και τουρισμού της Κορέας και τον ενεργό οργανισμό φεστιβάλ μόδας της Κορέας (Korea Active Content Agency Fashion Festival), τον Ιούνιο του 2014. 
Τον Ιούλιο του 2014, η Samsung ανάγγελλε τους EXO ως πρεσβευτές της Samsung για τους καλοκαιρινούς Ολυμπιακούς αγώνες των νέων, του 2014. 

## Απονομές και υποψηφιότητες
Οι EXO έχουν δεχτεί πάρα πολλά βραβεία από τη Νότια Κορέα και από την Κίνα. Οι συνολικές τους υποψηφιότητες σε απονομές μουσικών και καλλιτεχνικών βραβείων είναι 187, έχοντας κερδίσει τις 126 από αυτές. Επιπλέον έχουν κερδίσει 103 βραβεία από μουσικά προγράμματα.Το πρώτο τους βραβείο, δέχτηκαν ένα χρόνο μετά το ντεμπούτο τους, από το νότιο-κορεάτικο μουσικό- τηλεοπτικό πρόγραμμα Music Bank, στις 14 Ιουνίου του 2013, για το single τους "Wolf". Μέσα στην επόμενη βδομάδα, κέρδισαν επίσης στο Show! Music Core και στο The Music Trend, δημιουργώντας τη γνωστή τους "τριπλή νίκη" (triple win). 

## Παραπομπές


## Εξωτερικοί σύνδεσμοι
*  

Κατηγορία:Κορεατικά μουσικά συγκροτήματα
Κατηγορία:Μουσική στη Νότια Κορέα
Κατηγορία:Μουσική στην Κίνα
Κατηγορία:K-pop συγκροτήματα